section_heading: Prvi svjetski rat
paragraph_text: Na početku Prvog svjetskog rata Grünert postaje zamjenikom načelnika stožera njemačke 8. armije koja se nalazila pod zapovjedništvom Maximiliana von Prittwitza. Grünert je zajedno s Maxom Hoffmannom pokušavao uvjeriti Prittwitza da se zbog ruskog napredovanja ne povlači iza Visle, već da njemačke snage koncentrira prema jugu kako bi zasebno porazio zasebno svaku od dviju ruskih armija. Navedeni plan je međutim, izvršen tek nakon što je Prittwitz smijenjen, te je rezultirao velikom njemačkom pobjedom u Bitci kod Tannenberga.